section_heading: Povijest
paragraph_text: Pučka legenda dodala je još neke događaje. Kad se je križ nosio u crkvicu, udrila je šćiga (vrsta plime), pa se nije moglo mostom preko kanala (kanal dijeli Vrbosku na dva dijela - Podve i Pjacu), pa je ophod morao na drugi kraj ići obalom. Zbog tad aktualnog bjesnećeg neprijateljstva između dviju bratovština Podva i Pjace, Kristove su krvave suze povezane s ovim čudesnim događajem: šćiga je prisilila mještane ići istim putem, simbolično ujedinivši to sukobima razjedeno mjesto. Ljudi su na to sve suze sa sv. Križa i šćigu protumačili "kao Božji poziv na pomirenje i pokoru zavađenih strana", što se je i zbilo, Stoga je blagdan štovanja Svetog križa imao izrazito pokorničko značenje''". Vrboska je od tada bila i ostala hodočasničko središte hvarskim otočanima, ali i širem pučanstvu.